Amǒs məsis Ńtondôbə ó ńtɔa yǎ babi, ó ngásúbu yǎ, wâzu avól avól. Amǒs Ńtondôbə wâyi bɔ̌ bə̄bə̂ míǹyón, tɔ zingí yâyi yón m̀bə̂ ǹyón. 15Amǒs tē ó nə amǒs ólún, amǒs míńtyé ai wɔ̌ŋ, amǒs bílíg, amǒs étsam, amǒs díbi ai miǹkúd, amǒs éyɔ̌n ai afǐb díbi. 16Ámǒs tɔ́ŋ yālɔ́ŋ ai ekígá bítá ású miǹgungúl bətísɔn, ai bǒd miǹkum bábán. 17Mayi kúb bod amalá á nyɔ́l, bâyi kə bábōb anə́ mīńdíndím, amú bə́ ngásə́m á mís mə́ Ńtondôbə, bâyi kúb məkǐ mábán á sí anə́ ḿbūlúg, bâyi woǎ mim̀bim myábán âfan anə́ ḿbɔán. 18Tɔ mɔní wābán, tɔ mvɔ́d dzābán, dzyá yâyǐ kig bɔ́ kode ámǒs áyɔ́g Ńtondôbə, á ndóan ólún wóé, sí ésə yayi mǎn dīg. Amú a yi ndáman, a mǎn fə wé bod bə́sə̄ yā sí.